open-index/open-wikipedia-markdown huggingface dataset:
Peter Pace

**Peter Pace** (s. 5. marraskuuta 1945) on Yhdysvaltain merijalkaväen eläkkeellä oleva kenraali, joka ensimmäisenä merijalkaväestä palveli puolustushaarakomentajien neuvoston puheenjohtajana 2005–2007. Hän toimi neuvoston varapuheenjohtajana 2001–2007. Presidentti George W. Bush palkitsi hänet Presidential Medal of Freedomilla 19. kesäkuuta 2008.

Pace valmistui Yhdysvaltain laivastoakatemiasta vuonna 1967, minkä lisäksi hänellä on maisterintutkinto George Washingtonin yliopistosta. Hänet valittiin huhtikuussa 2008 Pelican Productsin hallituksen puheenjohtajaksi.

## Lähteet

## Aiheesta muualla

*Farewell to the Chairman — Marine Gen. Peter Pace
Kambodžan jalkapallomaajoukkue

**Kambodžan jalkapallomaajoukkue** edustaa Kambodžaa kansainvälisissä miesten jalkapallokilpailuissa ja sitä hallinnoi Kambodžan jalkapalloliitto.

Maajoukkue ei ole kertaakaan esiintynyt MM-kisoissa.

## Arvokisat
### Maailmanmestaruuskilpailut
*1930–1994 – *Ei osallistunut*
*1998 – *Ei selviytynyt karsinnoista*
*2002 – *Ei selviytynyt karsinnoista*
*2006 – *Ei osallistunut*
*2010–2018 – *Ei selviytynyt karsinnoista*

### Aasian mestaruuskilpailut
* 1956 – *Ei selviytynyt karsinnoista*
* 1960–1964 – *Ei osallistunut*
* 1968 – *Ei selviytynyt karsinnoista*
* 1972 – **Neljäs sija**
* 1976–1996 – *Ei osallistunut*
* 2000 – *Ei selviytynyt karsinnoista*
* 2004–2007 – *Ei osallistunut*
* 2011 – *Ei selviytynyt karsinnoista*
* 2015 – *Ei osallistunut*
* 2019 – *Ei selviytynyt karsinnoista*

## Lähteet
Paavo Valkonen

**Paavo Valkonen** on suomalainen hiihtosuunnistuksen valmentaja. MM-tason urheilujoista hän on aiemmin valmentanut Raino Pesua ja tytärtään Hannele Tonnaa. Valkonen on suorittanut A-valmentajan tutkinnon. Suomen Suunnistusvalmentajat ry:n Vuoden valmentajaksi hänet nimitettiin 1996.

Työuransa Valkonen teki Joutsassa, jossa hän toimi liki 40 vuotta historian ja yhteiskuntaopin lehtorina. Joutsan lukion rehtorina hän toimi vuodet 1998–2003. Nykyisin Paavo Valkonen on eläkkeellä ja asuu Hankasalmella Keski-Suomessa. Seuratasolla hän on edustanut aina Hankasalmen Hankaa ja on edelleen mukana myös seuran hallinnossa.

## Lähteet
Severin Blindenbacher

**Severin Blindenbacher** (s. 15. maaliskuuta 1983 Bülach, Sveitsi) on sveitsiläinen jääkiekkoilija, pelipaikaltaan puolustaja.

Blindenbacher aloitti pääsarjauransa NLA:n Kloten Flyersissa, jossa pelasi kaudet 2000–2005. Kesällä 2001 Phoenix Coyotes varasi hänet NHL:ään  yhdeksännellä kierroksella. Klotenista hän siirtyi ZSC Lionsiin kaudeksi 2005–2006. ZSC Lionsissa Blindenbacher pelasi neljä kautta. Hän oli voittamassa uransa ensimmäistä Sveitsin-mestaruutta kaudella 2007–2008. ZSC Lions sai seuraavaksi kaudeksi edustusoikeuden Jääkiekon mestarien liigaan, jonka joukkue voittikin keväällä 2009. Kaudeksi 2010–2011 hän siirtyy Dallas Starsin organisaatioon.

Blindenbacher siirtyi kaudeksi 2009–2010 Elitserienissä pelaavaan Färjestadiin, jonka kanssa hän teki 1+1-vuotisen sopimuksen.

Blindenbacher on edustanut Sveitsin maajoukkuetta seitsemän kertaa arvokisoissa, kuudesti MM-kisoissa ja vuoden 2006 talviolympialaisissa Torinossa.

## Tilastot

### Maajoukkue

## Lähteet
* 
* 

### Viitteet
Arseni

**Arseni** () on venäläinen miehen etunimi, joka on syntynyt lyhentymänä kreikkalais­peräisestä, *voimakasta* tai *miehekästä* tarkoittavasta nimestä *Arsenios* (). Länsi-Euroopassa nimi esiintyy latinalaistetussa muodossa *Arsenius*.

## Tunnettuja Arseni-nimisiä
*Arseni (1697–1772), Rostovin arkkipiispa
*Arseni Konevitsalainen (k. 1447), Konevitsan luostarin perustaja.
*Arseni, *Jorma Heikkinen* (s. 1957), Suomen ortodoksisen kirkon metropoliitta
*Arseni Jatsenjuk (s. 1974), ukrainalainen taloustieteilijä, poliitikko ja ministeri 
*Arseni Tarkovski (1907–1979), venäläinen runoilija ja kääntäjä 
*Arseni Zakrevski (1786–1865), venäläinen kenraali ja valtiomies, Suomen kenraalikuvernööri 1823–1831

## Lähteet
William Stainton Moses

**William Stainton Moses** (5. marraskuuta 1839 – 5. syyskuuta 1892) oli Englannin kirkon pappi, joka tuli tunnetuksi spiritualismin edistäjänä. Hän uskoi itse välittävänsä henkien sanomaa automaattikirjoituksen kautta. 

Lapsena Moses käveli unissaan, ja hänen väitetään kirjoittaneen luokkansa parhaan esseen unitilassa. Hänen väitettiin myöhemmin luoneen automaattikirjoituksena spiritualismin suuren klassikkoteoksen *Spirit Teachings* -kirjan. Moses kertoi olleensa automaattikirjoituksen aikana ruumiista irtautuneessa tilassa. Häneltä ilmestyi myös muita kirjoja.

Oxfordin Exeter Collegesta valmistunut Moses toimi English Masterina Lontoon University Collegessa aina vuoteen 1889. 

## Lähteet
Liikkeeseenlaskija

**Liikkeeseenlaskija** on markkinoiden osapuoli, jolla on oikeus laskea liikkeelle arvopapereita, kuten esimerkiksi osakkeita, warrantteja, optioita tai obligaatioita. Liikkeeseenlaskijoina toimivat yritykset, kuten pankit, sekä kunnat, valtio ja muut julkisyhteisöt.

## Lähteet
Suomurintakapuaja

**Suomurintakapuaja** (*Upucerthia dumetaria*) on Etelä-Amerikassa elävä orneeroihin  kuuluva varpuslintu.

## Koko ja ulkonäkö
Kooltaan suomurintakapuaja on noin 22&nbsp;cm. Selästään päästään ja siivistään laji on harmahtavan ruskea. Siivissä on myös ruosteenruskeita höyheniä. Nokka on suomurintakapuajalla pitkä ja alaspäin kaartuva. Vaaleassa rinnassa on ruskeita suomukuvioita, jotka erottavat linnun muista kapuajalajeista. Vatsa on vaalea.. Selän tummuus ja suomukuvion selkeys vaihtelevat alalajeittain.

## Levinneisyys, elinympäristö ja elintavat
Suomurintakapuajaa tavataan Andeilla Perusta Chileen ja Patagonian alueella Chilessä  ja Argentiinassa sekä Uruguayssa. Lajin elinympäristöä ovat vuoristojen pensaikko- ja ruohikkoalueet aina 3&nbsp;900 metrin korkeuteen merenpinnasta. Suomurintakipujat elävät yksin tai pareittain. Linnut liikkuvat maassa hyppien ja heiluttaen jatkuvasti pyrstöään. Ravintonaan laji käyttää hyönteisiä ja niiden tuokkia sekä hämähäkkejä. Ravintoa se etsii maasta tai maan alta. Pesänsä suomurintakapuajat rakentavat 1–2 metriä pitkään luolaan.

## Lähteet
Kiinan Taipein jalkapallomaajoukkue

**Kiinan Taipein jalkapallomaajoukkue** edustaa Kiinan tasavaltaa kansainvälisissä miesten jalkapallokilpailuissa ja sitä hallinnoi Kiinan Taipein jalkapalloliitto.

Joukkue ei ole kertaakaan esiintynyt MM-kisoissa.

## Arvokisat
### Maailmanmestaruuskilpailut
*1930—1950 - *Ei osallistunut*
*1954 - *Jättäytyi pois*
*1958 - *Jättäytyi pois*
*1962—1974 *Ei osallistunut*
*1978—2014 *Ei selviytynyt karsinnoista*

### Aasian mestaruuskilpailut
* 1956 - *Ei selviytynyt karsinnoista*
* 1960 - **Kolmas sija**
* 1964 - *Ei osallistunut*
* 1968 - **Neljäs sija**
* 1972—1988- *Ei osallistunut*
* 1992—2015- *Ei selviytynyt karsinnoista*

## Lähteet
Automaattikirjoitus

**Automaattikirjoitus** on kirjoittamista irrallisen tai muuntuneen tajunnan tilassa. Automaattikirjoitus on niin sanotun motorisen automatismin yleisin ilmenemismuoto.

Automaattikirjoituksella pyritään joskus viestimään kuolleiden kanssa tai vastaanottamaan viisautta korkeammalle kehittyneeltä henkiolennolta. Spiritualismin suosion aikakaudella meediot käyttivät usein automaattikirjoittajia henkiolentojen kanavointiin mieluummin kuin esimerkiksi ouija-lautaa tai koputusta.

Joskus automaattikirjoitus tapahtuu tahattomasti. Kirjoittaja ei yleensä ole tietoinen siitä, mitä hänen kätensä kirjoittaa, ja automaattikirjoitettu teksti vaikuttaa joskus ylittävän kirjoittajansa tietämyksen rajat. Jotkut kertovat käsiensä kihelmöivän kirjoittaessa. Automaattikirjoitus on usein tavallista kirjoittamista nopeampaa, ja monet sanat kirjoitetaan yhteen. Käsiala on suurempaa kuin kirjoittajan normaali käsiala, ja joskus se muistuttaa tekstin lähteeksi uskotun vainajan käsialaa. Jotkut automaattikirjoittajat kirjoittavat peilikuvakirjoitusta, ja jotkut saattavat aloittaa kirjoittamisen paperin oikeasta alakulmasta ja kirjoittavat kohti paperin vasenta yläkulmaa.

Kuuluisa 1800-luvulla elänyt automaattikirjoittaja William Stainton Moses kertoi olleensa kirjoitusprosessin aikana ruumiista poistuneessa tilassa. Muihin tunnettuihin automaattikirjoittajiin lukeutuvat Leonora Piper sekä Hélène Smith, joka uskoi marsilaisten välittävän kirjoitusta hänen kauttaan.

Joidenkin okkultistien mukaan automaattikirjoitus on viestintää henkiolennon kanssa. Jotkut ovat ehdottaneet ilmiön taustalla olevan ESP:n. Psykologien mukaan automaattikirjoitus tulee kirjoittajansa omasta alitajunnasta, ja 1800-luvulla psykologi William James piti automaattikirjoitusta keinona tutkia alitajunnan kerroksia. Automaattikirjoituksen avulla lapsia on saatu paljastamaan sisäisiä konfliktejaan, joita he eivät muuten ole pystyneet sanoittamaan. Terapeutit ovat kyenneet kommunikoimaan mielisairaiden kanssa, ja häiriintyneet rikolliset on saatu paljastamaan asioita, joista on ollut hyötyä rikosten selvittämisessä.

Jotkut parapsykologit ovat varoittaneet automaattikirjoittajia siitä, että nämä voivat joutua demonien tai pahantahtoisten vainajien vaikutusvaltaan. Joidenkin psykologien mukaan automaattikirjoittaja saattaa löytää alitajunnastaan asioita, joita hän ei kykene käsittelemään.

## Lähteet
Y Kant Tori Read (albumi)

**Y Kant Tori Read** on laulaja-lauluntekijä Tori Amosin yhtyeen Y Kant Tori Read albumi vuodelta 1988. Albumi ei menestynyt kaupallisesti ja yhtye hajosi pian sen julkaisun jälkeen. Amos saavutti sittemmin menestystä sooloartistina. Albumi *Y Kant Tori Read* oli pitkään pois myynnistä, mutta se julkaistiin uudelleen remasteroituna vuonna 2017.

## Taustaa
Y Kant Tori Read oli synthpop-yhtye, joka vaikutti 1980-luvun loppupuolella. Yhtyeen solistina ja johtohahmona toimi Tori Amos. Amosin lisäksi yhtyeeseen Y Kant Tori Read kuuluivat kitaristi Steve Caton, basisti Brad Cobb sekä myöhemmin Guns N' Roses- ja Velvet Revolver -yhtyeissä vaikuttanut Matt Sorum. Albumi *Y Kant Tori Read* on yhteen ainoa albumi. Albumia tehdessään yhtye työskenteli muun muassa tuottaja Joe Chiccarellin ja lauluntekijä Kim Bullardin kanssa. 

## Julkaisu ja singlet
Albumi ilmestyi vuonna 1988. Siltä julkaistiin kaksi singleä, "Big Picture" ja "Cool on Your Island". Kappaleelle "Big Picture" tehtiin myös musiikkivideo. 

Albumi ei kuitenkaan menestynyt kaupallisesti toivotulla tavalla ja sitä pidettiin yleisesti floppina. Albumi sai huonot arviot Billboard-lehdessä, jossa sitä kuvailtiin "bimbomusiikkina". Y Kant Tori Read hajosi pian sen julkaisun jälkeen. 

Levy-yhtiö Atlantic Records piti Tori Amosin listoillaan sooloartistina, ja Amos julkaisi ensimmäisen sooloalbuminsa *[[Little Earthquakes]]* vuonna 1992. Amos muutti tällä albumilla tyyliään ja otti pääinstrumentikseen pianon. Little Earthquakes -albumin musiikki on vaihtoehtorockia ja pianoballadeja. Amosin saavutettua menestystä sooloartistina monet hänen kuuntelijansa kiinnostuivat myös Y Kant Tori Readin musiikista. Hän kieltäytyi kuitenkin pitkään julkaisemasta Y Kant Tori Read -albumia uudelleen. Alkuperäisiä levyjä alettiin myydä eteenpäin korkein hinnoin ja laittomia mp3-tiedostoja albumin kappaleista jaettiin fanien kesken internetissä.

## Uusi julkaisu
Amos alkoi esittää albumin toista singleä "Cool on Your Island" uudelleen livenä vuonna 1996. Uusi versio oli akustinen pianoversio. Liveversio kappaleesta julkaistiin vuonna 2005 musiikki-boksilla The Original Bootlegs. Amos on sittemmin esittänyt muitakin albumin kappaleita soolona. 

Albumi julkaistiin viimein uudelleen Record Store Day -julkaisuna vuonna 2017. Record Store Day on pieniä levykauppoja tukeva kampanja. Albumi lisättiin samalla myös streaming-palveluihin. Uusi julkaisu on remasteroitu versio albumista.

## Kappaleet

## Listasijoitukset

## Lähteet

## Aiheesta muualla
* Y Kant Tori Read discogs.com -sivustolla
Sonic Boom

**Sonic Boom** on lokakuussa 2009 julkaistu Kissin studioalbumi. Se on yhtyeen ensimmäinen studioalbumi 11 vuoden tauon jälkeen. *Sonic Boom* on Kissin nykyisen kokoonpanon ensimmäinen uutta materiaalia sisältävä levytys ja albumilla kuullaan myös soolokitaristi Tommy Thayerin ja rumpali Eric Singerin laulua.

Albumin kansikuvan on tehnyt Michael Doret. Hän on tehnyt myös vuonna 1976 julkaistun *[[Rock and Roll Over]]* -albumin kansikuvan.

Albumista julkaistiin myös rajoitettu erikoispainos, jossa bonuslevynä on vuonna 2008 ainoastaan Japanissa julkaistu *[[Jigoku-Retsuden – New Recordings Best]]* -kokoelmalevy. Erikoispainoksella on myös DVD-levy, joka sisältää kuusi Kissin live-esitystä Buenos Airesista vuodelta 2009.

Albumi nousi Yhdysvalloissa Billboard 200 -listan toiselle sijalle. Suomessa se debytoi virallisen albumilistan sijalla 7. Se sai kriitikoilta pääosin ristiriitaista ja positiivista palautetta.

## Kappaleet

### CD 2: Bonus CD – Compilation Kiss Klassics
**Bonus CD: Compilation Kiss Klassics**

### CD 3: DVD – Live in Buenos Aires
# Deuce
# Hotter Than Hell
# C’mon and Love Me
# Watchin’ You
# 100,000 Years
# Rock and Roll All Nite

### Erikoispainoksen bonuslevy

## Kokoonpano
* Paul Stanley – laulu, rytmikitara
* Gene Simmons – laulu, basso
* Tommy Thayer – soolokitara, laulu
* Eric Singer – rummut, lyömäsoittimet, laulu

## Arvostelut
* Metacritic: 57/100
* Allmusic: 
* Blabbermouth: 6.5/10
* Imperiumi.net: 
* Rolling Stone: 
* Soundi: 
* V2.fi: 

## Lähteet

## Aiheesta muualla
*
Laosin jalkapallomaajoukkue

**Laosin jalkapallomaajoukkue** edustaa Laosia kansainvälisissä miesten jalkapallokilpailuissa ja sitä hallinnoi Laosin jalkapalloliitto.

Maajoukkue ei ole kertaakaan esiintynyt MM-kisoissa, eikä myöskään Aasian kisoissa.

## Arvokisat
### Maailmanmestaruuskilpailut
*1930–1998 – *Ei osallistunut*
*2002 – *Ei selviytynyt karsinnoista*
*2006 – *Ei selviytynyt karsinnoista*
*2010 – *Ei osallistunut*
*2014–2018 – *Ei selviytynyt karsinnoista*

### Aasian mestaruuskilpailut
* 1956–1996 – *Ei osallistunut*
* 2000 – *Ei selviytynyt karsinnoista*
* 2004 – *Ei selviytynyt karsinnoista*
* 2007–2015 – *Ei osallistunut*
* 2019 – *Ei selviytynyt karsinnoista*

## Lähteet
Lotošinon piiri

**Lotošinon piiri** () on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 1&nbsp;000 neliökilometriä ja asukkaita on 17&nbsp;800 henkeä (vuonna 2007).

Lotošinon piiri sijaitsee Moskovan alueen luoteisosassa. Lännessä se rajoittuu Istran, kaakossa Volokolamskin ja etelässä Šahovskajan piireihin sekä muualla Tverin alueeseen.

Hallinnollinen keskus on Lotošinon kaupunkimainen taajama. Sen lisäksi piiriin kuuluvat Mikulinon ja Ošeikinon maalaiskunnat.

Lotošinosta on maantieyhteys Kliniin, Šahovskajaan ja Tveriin. Seudun pääelinkeino on maatalous, joka on keskittynyt maidon ja lihan tuotantoon. 

Lotošinon piiri on moskovalaisten suosimaa lomanviettoseutua. Nähtävyyksiä ovat keskiaikaisen Mikulinin kaupungin jäännökset ja 1500-luvulla rakennettu arkkienkeli Mikaelin katedraali nykyisessä Mikulinon kylässä sekä Tatištševin kartano Gribanovossa.

## Aiheesta muualla

* Lotošinon piirin sivusto
Babylon (W.A.S.P.:in albumi)

__NOTOC__
**Babylon** on W.A.S.P.in 12. lokakuuta 2009 julkaistu studioalbumi.

Albumi nousi Suomen virallisen listan sijalle 31.

## Kappaleet

## Kokoonpano
* Blackie Lawless – laulu, kitarat
* Doug Blair – soolo- ja komppikitarat
* Mike Duda – bassokitara
* Mike Dupke – rummut

## Arvostelut
* Allmusic: 
* Blabbermouth: 7.5/10
* Desibeli.net: 
* Imperiumi.net: 
* Rumba: *neutraali*

## Lähteet

## Aiheesta muualla
* 
*
Picnic (ketju)

**Picnic**, virallisesti **Picnic Finland Oy**, on suomalainen leipomokahvilaketju, jolla on yli 50 toimipistettä ympäri Suomea. Ensimmäinen testiyksikkötoimipiste avattiin Helsingin keskustaan 1980-luvun puolivälissä, ja sen jälkeen ketju on laajentunut franchising-periaatteen mukaisesti itsenäisten yrittäjien perustaessa uusia toimipisteitä.

Liikkeen tuotevalikoimaan kuuluvat erilaiset sämpylät, täytetyt patongit, salaatit, uuniperuna-annokset, keitot ja leipomotuotteet.

## Lähteet

## Aiheesta muualla

* Yrityksen viralliset sivut
Volokolamskin piiri

**Volokolamskin piiri** () on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 1&nbsp;671 neliökilometriä ja asukkaita on 31&nbsp;400 henkeä (vuonna 2005).

Volokolamskin piiri sijaitsee Moskovan alueen länsiosassa. Koillisessa se rajoittuu Klinin, idässä Istran ja Ruzan, etelässä Možaiskin, lännessä Šahovskajan ja luoteessa Lotošinon piiriin.

Hallinnollinen keskus on Volokolamskin kaupunki. Sen lisäksi piiriin kuulu Sytšovon kaupunkimainen taajama ja 6 maalaiskuntaa: Jaropolets, Kašino, Ostašovo, Spass, Terjajevo ja Tšismena.

Piirin läpi kulkee Moskovan ja Riian välinen rautatie sekä M9-valtatie. Seudulla on mm. tekstiili- ja elintarviketeollisuutta. Maatalous on keskittynyt maidon ja lihan tuotantoon.

Nähtävyyksiä ovat Volokolamskin historiallinen keskusta, kaupungin lähellä sijaitseva Josifo-Volokolamskin luostari, Ostašovon ja Jaropoletsin kartanot, lukuisat vanhat kirkot sekä toisen maailmansodan taistelujen muistomerkki Dubosekovossa. Kansainvälinen moottorirata Moscow Raceway sijaitsee Fedjukovon kylässä, Sytšovon kaupunkimaisessa taajamassa noin 20 kilometriä Volokolamskin kaupungista itään.

## Aiheesta muualla

* Volokolamskin piirin sivusto
Libanonin jalkapallomaajoukkue

**Libanonin jalkapallomaajoukkue** edustaa Libanonia kansainvälisissä miesten jalkapallokilpailuissa ja sitä hallinnoi Libanonin jalkapalloliitto.

Maajoukkue ei ole kertaakaan esiintynyt MM-kisoissa.

## Arvokisat
### Maailmanmestaruuskilpailut
*1930—1982 - *Ei osallistunut*
*1986 - *Jättäytyi pois*
*1990 - *Ei osallistunut*
*1994—2014 - *Ei selviytynyt karsinnoista*

### Aasian mestaruuskilpailut
* 1956—1968 - *Ei osallistunut*
* 1972 - *Ei selviytynyt karsinnoista*
* 1976 - *Jättäytyi pois*
* 1980 - *Ei selviytynyt karsinnoista*
* 1984—1992 - *Ei osallistunut*
* 1996 - *Ei selviytynyt karsinnoista*
* 2000 - **1. kierros**
* 2004 - *Ei selviytynyt karsinnoista*
* 2007 - *Jättäytyi pois karsintojen aikana*
* 2011–2015 - *Ei selviytynyt karsinnoista*

## Lähteet
Hyvää puuta

__NOTOC__
**Hyvää puuta** on Vesa-Matti Loirin 30. albumi, joka julkaistiin 16. syyskuuta 2009. Levy sisältää muun muassa Heikki Salon, Jarkko Martikaisen ja J. Karjalaisen varta vasten Loirille tekemiä kappaleita. Pauli Hanhiniemen tekemät kappaleet jäivät levyltä pois. Albumi myi vuoden 2009 aikana kulta- ja platinalevyihin oikeuttavan määrän.

Suomen virallisella albumilistalla *Hyvää puuta* sijoittui julkaisuaan seuraavalla viikolla sijalle 5, parhaimmillaan albumi sijoittui viikoilla 46–47/2009 sijalle 2.

## Kappaleet
#  (Säv./san. A. P. Sarjanto, sov. Tommi Viksten)
#  (Säv./san. J. Karjalainen, sov. Tommi Viksten)
#  (Säv. Timo Kiiskinen ja Tommi Viksten, san. Timo Kiiskinen, sov. Tommi Viksten)
#  (Säv./san. Jarkko Martikainen, sov. Tommi Viksten)
#  (Säv./san. Timo Kiiskinen, Tuure Kilpeläinen ja Markus Koskinen, sov. Tommi Viksten, Tom Nyman, Pekka Gröhn ja Jussi Jaakonaho)
#  (Säv./san. Aulikki Oksanen, sov. Tommi Viksten ja Eero Ojanen)
#  (Säv./san. Jarkko Martikainen, sov. Tommi Viksten)
#  (Säv./san. Markus Koskinen ja Pepe Johansson, sov. Tommi Viksten, Pekka Gröhn, Tom Nyman, Topi Kurki ja Olli Haavisto)
#  (Säv./2. säkeistön ja kertosäkeistön san. Paula Vesala, 1. säkeistön san. Helena Anhava, sov. Tommi Viksten ja Ahti Marja-aho)
#  (Säv./san. A.P. Sarjanto, sov. Tommi Viksten)
#  (Säv./san. Heikki Salo, sov. Tommi Viksten)
#  (Säv./san. Timo Kiiskinen, sov. Tommi Viksten, Jussi Jaakonaho ja Ahti Marja-aho)

## Kokoonpano

### Muusikot
* Vesa-Matti Loiri – laulu
* Tommi Viksten – kitarat
* Pekka Gröhn – koskettimet
* Tom Nyman – basso
* Topi Kurki – rummut, lyömäsoittimet
* Johanna Kurkela – laulu (3)
* Esko Järvelä – viulu (2, 4, 5, 10)
* J. Karjalainen – banjo (2)
* Olli Haavisto – pedal steel, dobro (8)
* Jussi Jaakonaho – kitara (12)
* Heikki Hämäläinen – viulu (9, 12)
* Seppo Rautasuo – viulu (9, 12)
* Heikki Vehmanen – alttoviulu (9, 12)
* Kari Lindstedt – sello (9, 12)

### Tuotanto
* Ahti Marja-aho – jousisovitukset
* Tommi Viksten – tuottaja
* Jussi Jaakonaho – äänittäjä, miksaaja (Sonic Pump Studios), jousikvartetin äänitys (Soundtrack)
* Tommi Viksten – satunnaisia äänityksiä (Bebe Nevado Music)
* Olli Haavisto – satunnaisia äänityksiä (Eastwing)
* Jussi Jaakonaho – satunnaisia äänityksiä (Salitun kulttuurikeskus)
* Svante Forsbäck – masteroija (Chartmakers)
* Katri Lehtola, Pete Eklund – kuvat
* Tommi Levy – kansi
* Pete Eklund – A&R

## Arvostelut
* Desibeli.net: 
* Dome.fi: 
* Rumba: *positiivinen*
* Soundi: 

## Lähteet
* Warner Music Finland - Tulevat julkaisut
* Levykauppa Äx
* Fono.fi - Äänitetietokanta

### Viitteet
Malesian jalkapallomaajoukkue

**Malesian jalkapallomaajoukkue** edustaa Malesiaa kansainvälisissä miesten jalkapallokilpailuissa ja sitä hallinnoi Malesian jalkapalloliitto. Vuoteen 1963 asti joukkue toimi nimellä **Malaijan jalkapallomaajoukkue**.

Maajoukkue ei ole kertaakaan esiintynyt MM-kisoissa. Aasian-mestaruuskilpailuissa Malesia on pelannut kolmesti.

## Arvokisat
### Maailmanmestaruuskilpailut
*1930–1970 – *Ei osallistunut*
*1974–2018 – *Ei selviytynyt karsinnoista*

### Aasian mestaruuskilpailut
* 1956–1972 – *Ei osallistunut*
* 1976 – **1. kierros**
* 1980 – **1. kierros**
* 1984–2004 – *Ei selviytynyt karsinnoista*
* 2007 – **1. kierros** (*Malesia toimi isäntämaana*) 
* 2011–2019 – *Ei selviytynyt karsinnoista*

## Lähteet

## Aiheesta muualla
Espoo Bluesin SM-liigakausi 2009–2010

**[[Espoo Blues]]** lähti kaudelle 2009-2010 uudistuneella ilmeellä, uuden logon kera sekä uudistuneella kapteenistolla. Kauden kapteenisto miehissä Toni Kähkönen **(C)**, Santeri Heiskanen **(A)** ja Ville Lajunen **(A)** oli täysin espoolainen. Espoo Bluesin oli tarkoitus osallistua tällä kaudella myös Jääkiekon mestarien liigan karsintakierrokselle mutta kausi 2009-2010 jouduttiin perumaan sponsorien puutteen ja maailmalla vellovan laman johdosta. Suurimpina vahvistuksina joukkueeseen saapuivat SaiPasta keskushyökkääjä Jarkko A. Immonen ja maalivahti Iiro Tarkki.

Runkosarjan jälkeen Bluesin sijoitus oli 8. Joukkue pääsi villillä kortilla mukaan pudotuspelien karsintakierrokselle, jossa vastaan asettui runkosarjassa 9. sijoittunut Kärpät. Blues hävisi ottelusarjan oululaisille 1-2 (2-3, 3-2 ja 1-2), mikä tarkoitti Bluesin kauden päättymistä.

## Lähteet
Tadžikistanin jalkapallomaajoukkue

**Tadžikistanin jalkapallomaajoukkue** edustaa Tadžikistania kansainvälisissä miesten jalkapallokilpailuissa ja sitä hallinnoi Tadžikistanin jalkapalloliitto.

Maajoukkue ei ole kertaakaan esiintynyt MM-kisoissa, eikä myöskään Aasian kisoissa.

## Arvokisat
### Maailmanmestaruuskilpailut
*1930—1990 - *Katso [[Neuvostoliiton jalkapallomaajoukkue]]*
*1994 - *Ei osallistunut*
*1998—2010 - *Ei selviytynyt karsinnoista*

### Aasian mestaruuskilpailut
* 1956—1988 - *Ei osallistunut, koska ei ollut vielä AFC:n jäsen*
* 1992 - *Ei osallistunut*
* 1996—2007 - *Ei selviytynyt karsinnoista*

## Lähteet
Salinomysiini

**Salinomysiini** on polyeetteri. Se on ionofori, ja toimii siksi antibioottina ja kokkidiostaattina. Sitä tuottavat *[[Streptomyces albus]]* -bakteerit.

Salinomysiini sitoo ensisijaisesti kaliumioneita ja siirtää niitä lipidikalvojen, kuten solukalvojen, halki eläinsoluissa ja bakteereissa. Se siirtää myös muita yhdenarvoisia kationeja, kuten, Na<sup>+</sup> ja H<sup>+</sup>, mutta vähemmässä määrin. Ionisiirto vähentää kalvojen eri puolten välistä elintärkeää ionipitoisuuseroa. Salinomysiini tappaa siksi solun. Salinomysiini toimii antibioottina grampositiivisia bakteereita vastaan, muttei gramnegatiivisia. Se toimii myös joitain homeita vastaan. Se ei toimi *[[Candida]]*-hiivoja vastaan.

Salinomysiiniä käytetään maataloudessa kokkidiostaattina eli hoitona tiettyjen loiseläinten aiheuttamaan kokkidioosiin. Sitä käytetään eritoten kanoilla noin 30–70&nbsp;milligramman annoksin per kilogramma rehua. EU:ssa sen E-koodi on **E766**.

Salinomysiiniä on lähinnä 2009 alkaen tutkittu mahdollisena syöpälääkkeenä eritoten monille lääkkeille kestokykyisiin syöpiin. Sen mahdollista lääkekäyttöä hankaloittaa sen myrkyllisyys terveille soluille ja myös sen huono vesiliukoisuus. Salinomysiini tehostaa muiden syöpälääkkeiden tehoa, mutta syy tähän on tuntematon.

## Lähteet

## Aiheesta muualla
*PubChem: Salinomycin
*KEGG: Salinomycin
Glendale (Arizona)

**Glendale** on kaupunki Maricopan piirikunnassa Arizonan osavaltiossa Yhdysvalloissa. Kaupungin pinta-ala on 155,35 neliökilometriä. Glendalen asukasluku oli vuoden 2018 arvion mukaan 250&nbsp;702 ja asukastiheys 1&nbsp;613,8 asukasta neliökilometriä kohden. Kaupungin asukasluku kasvoi 10,9&nbsp;prosenttia vuosina 2010–2018.

## Lähteet

## Aiheesta muualla

* Kaupungin virallinen kotisivu
Turkmenistanin jalkapallomaajoukkue

**Turkmenistanin jalkapallomaajoukkue** edustaa Turkmenistania kansainvälisissä miesten jalkapallokilpailuissa ja sitä hallinnoi Turkmenistanin jalkapalloliitto.

Maajoukkue ei ole kertaakaan esiintynyt MM-kisoissa.

## Arvokisat
### Maailmanmestaruuskilpailut
*1930–1994 - *Katso [[Neuvostoliiton jalkapallomaajoukkue]]*
*1998–2018 - *Ei selviytynyt karsinnoista*

### Aasian mestaruuskilpailut
* 1956–1992 - *Ei osallistunut, koska ei ollut vielä AFC:n jäsen*
* 1996 - *Ei selviytynyt karsinnoista*
* 2000 - *Ei selviytynyt karsinnoista*
* 2004 - **1. kierros**
* 2007 - *Ei osallistunut*
* 2011 - *Ei selviytynyt karsinnoista*
* 2015 - *Ei selviytynyt karsinnoista*
* 2019 - **1. kierros**

## Lähteet
Subtalamus

Subtalamus on osa väliaivoja. Sen merkittävin osa on subtalaaminen tumake. Subtalamuksesta on yhteyksiä etuaivojen globus pallidumiin ja tyvitumakkeisiin.

## Rakenne

Subtalamus sijaitsee talamuksen ventraalipuolella, capsula internan mediaalipuolella ja hypotalamuksen lateraalipuolella. Se muodostuu useasta harmaan aineen tumakkeesta ja niitä yhdistävistä valkean aineen radoista:
*Subtalaaminen tumake, jonka hermosolut sisältävät glutamaattia ja joilla on eksitatorinen vaikutus globus palliduksen ja mustatumakkeen soluihin. 
*Zona incerta, joka sijaitsee Forelin kenttien H1 ja H2 välissä. Se on yhteneväinen talamuksen verkkotumakkeen kanssa ja vastaanottaa yhteyksiä liikeaivokuorelta.
*Subtalaaminen fasciculus, jonka muodostavat globus pallidusta ja subtalaamista tumaketta yhdistävät hermosäikeet. 
*Forelin kentät
*Ansa lenticularis

Sikiönkehityksen aikana subtalamus on pääosin yhteneväinen hypotalamuksen kanssa, mutta niitä erottaa capsula internan valkean aineen säikeet. Sikiökauden jälkeen subtalamus sijaitsee talamuksen alapuolella, siitä tulee alueen nimi: "sub" tarkoittaa "alapuolella". Hypotalamukseen nähden puolestaan subtalamus sijaitsee dorsolateraalisesti. 

## Yhteydet
Subtalamuksesta on efferentti yhteys aivojuovioon, (häntätumake ja putamen), dorsaaliseen talamukseen (mediaaliseen ja lateraaliseen tumakeryhmään) väliaivoissa, sekä punatumakkeeseen ja mustatumakkeeseen keskiaivoissa. Se vastaanottaa afferentteja yhteyksiä mustatumakkeesta ja aivojuoviosta.

## Lähteet

## Aiheesta muualla

* http://isc.temple.edu/neuroanatomy/lab/atlas/pdhn/
Bioottiset ympäristötekijät

**Bioottiset ympäristötekijät** ovat elävien eliöiden muodostamia ympäristötekijöitä.

## Katso myös
* Abioottinen ympäristötekijä

## Lähteet

## Aiheesta muualla
* Abioottisten ja bioottisten ympäristötekijöiden vaikutukset metsäpuiden elintoimintoihin, kasvuun ja kasvun allokaatioon puu- ja metsikkötasolla
Kolomnan piiri

**Kolomnan piiri** () on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 1&nbsp;091 neliökilometriä. Asukkaita on 40&nbsp;400 henkeä (vuonna 2006).

Kolomnan piiri sijaitsee Moskovan alueen kaakkoisosassa. Se rajoittuu Jegorjevskin, Luhovitsyn, Ozjoryn, Ramenskojen, Stupinon ja Voskresenskin piireihin. Laajojen peltoalueiden lisäksi seudulla on huomattavia metsiä. Suurin joki on Oka, johon Moskvajoki laskee Kolomnassa.

Hallinnollinen keskus on Kolomnan kaupunki, joka ei kuuluu piirin yhteyteen, vaan muodostaa erillisen kaupunkipiirikunnan. Kolomnan piiriin kuuluu Peskin taajama ja 8 maalaiskuntaa: Akatjevo, Biorki, Horošovo, Nepetsino, Pestrikovo, Provodnik, Radužnyi ja Zarudnja.

Piirin läpi kulkee Moskovan ja Rjazanin välinen rautatie sekä M5-valtatie. Teollisuus on keskittynyt Kolomnan kaupunkiin. Maaseudulla on lähinnä rakennustarvikkeiden tuotantoa. Maatalous on erikoistunut vihannesten, viljan ja perunan kasvatukseen sekä maidon ja lihan tuotantoon.

Alue on moskovalaisten suosimaa lomanviettoseutua. Historialliset nähtävyydet sijaitsevat lähinnä Kolomnassa ja sen lähiympäristössä.

## Aiheesta muualla

* Kolomnan piirin sivusto
Ozjoryn piiri

**Ozjoryn piiri** () on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 538 neliökilometriä ja asukkaita on 39&nbsp;500 henkeä.

Ozjoryn piiri sijaitsee Moskovan alueen kaakkoisosassa. Se rajoittuu Kaširan, Kolomnan, Luhovitsyn, Stupinon ja Zaraiskin piireihin. Seudun läpi virtaa Okajoki.

Hallinnollinen keskus on Ozjoryn kaupunki. Sen lisäksi piiriin kuuluvat Bojarkinon ja Klišinon maalaiskunnat.

Piirin läpi kulkee Kolomnan ja Kaširan välinen maantie. Ozjorysta on sivurata Kolomnaan Golutvinin asemalle. Okalla on laivaliikennettä.

Ozjoryssa on tekstiili-, metalli- ja elintarviketeollisuutta. Maatalous tuottaa lihaa, maitoa, vihanneksia ja perunaa. 

Puhtaan luontonsa ansiosta alue on moskovalaisten suosimaa lomanviettoseutua. 

## Aiheesta muualla

* Ozjoryn piirin sivusto
Sarjakuvaromaani

**Sarjakuvaromaani** on sarjakuvateos, joka rinnastetaan romaaneihin pituutensa ja taiteellisesti kunnianhimoisen juonensa takia. Tyypillisesti sarjakuvaromaani on aikuisille suunnattu, pitkä ja monitahoinen, visuaalinen ja tarinallinen kirjallinen teos, joka on julkaistu kirjan muodossa.

## Historia
Sarjakuvaromaanin pioneereina on pidetty muun muassa Rodolphe Töpfferin  teosta *Monsieur Jabot* (1832) ja Gustave Dorén *Pyhän Venäjän historiaa* (1854). Termin sarjakuvaromaani () keksi yhdysvaltalainen sarjakuvakriitikko ja lehtikustantaja Richard Kyle vuonna 1964.

Yhdysvaltalaiset underground-sarjakuvan tekijät uudistivat sarjakuvaa 1960-luvun lopulla tuomalla tarinoihin introspektiivisia ja aikuisille suunnattuja teemoja. He myös osoittivat, että sarjakuvan ei menestyäkseen tarvitse olla sarjamuotoinen ja säännöllisesti ilmestyvä. Kun underground-sarjakuva hiipui, sarjakuvaromaani otti sen paikan ja alkoi hyödyntää sen teemoja. Varhaisia sarjakuvaromaanin kehittäjiä 1970-luvulla olivat esimerkiksi Justin Green, Jaxon, Will Eisner ja Art Spiegelman. Eisner käytti uuden tyylilajin nimitystä teoksensa *Contract with God – A Graphic Novel* (1978) yhteydessä.

Sarjakuvaromaaneista alettiin puhua laajemmin vuodesta 1986 alkaen, kun Art Spiegelmanin *[[Maus (sarjakuva)|Maus]]* (1986), Frank Millerin ** (1986) ja Dave Gibbonsin *[[Vartijat|Watchmen]]* (suom. *Vartijat*, 1987) saavuttivat kaupallista menestystä. Nämä laajat ja aiheiltaan vakavat sarjakuvat nähtiin kirjallisesti hyväksyttävämpinä kuin perinteiset, lähinnä lapsille ja nuorille suunnatut sarjakuvat, ja niitä alettiin myydä erikoiskauppojen sijaan kirjakaupoissa kirjojen rinnalla. Niitä myös palkittiin, ja esimerkiksi *Mausille* myönnettiin vuonna 1992 Pulitzerin erikoispalkinto. Sarjakuvaromaaneista alettiin lisäksi julkaista vakavia kirjallisia analyysejä ja järjestää yliopistokursseja. Niistä tehdään nykyisin palkittuja elokuvasovituksia, ja menestyselokuvista julkaistaan sarjakuvaromaanisovituksia.

## Piirteitä
Muodoltaan sarjakuvaromaani pyrkii usein rikkomaan perinteisen sarjakuvan käytäntöjä, kuten riveittäin aseteltua ruudukkorakennetta. Toisaalta jotkut taiteilijat palaavat tietoisesti sellaisiin sarjakuvan käytäntöihin, jotka sarjakuvissa on jo hylätty. Moni piirtäjä pyrkii myös antamaan teokselleen persoonallisen ilmeen. Sarjakuvaromaaneissa tavataan myös kerronnallisia kokeiluja, ja tarinan kertoja on perinteiseen sarjakuvaan verrattuna usein paljon näkyvämmässä osassa niin sanallisesti kuin kuvallisestikin.

Sarjakuvaromaanien sisältö on suunnattu aikuisille, eli se on vakavaa ja lapsille liian hienostunutta, mutta ei kuitenkaan yleensä pornografista tai väkivaltaista. Sarjakuvaromaanit ovat usein realistisempia kuin tavalliset sarjakuvat. Moni sarjakuvaromaani ei kuitenkaan ole fiktiivinen teos, vaan osittain tai kokonaan elämäkerrallinen tai omaelämäkerrallinen, historiallinen, reportaasi tai dokumentti.

Sarjakuvaromaanit julkaistaan yleensä kirjan muodossa kooltaan, kanneltaan, paperiltaan ja sivumäärältään. Sarjakuvaromaaneista ei yleensä tehdä sarjoja, kuten perinteisistä sarjakuvista.

## Lähteet
* 
### Viitteet

## Kirjallisuutta
*
Vietnamin jalkapallomaajoukkue

**Vietnamin jalkapallomaajoukkue** edustaa Vietnamia kansainvälisissä miesten jalkapallokilpailuissa ja sitä hallinnoi Vietnamin jalkapalloliitto.

Maajoukkue ei ole kertaakaan esiintynyt MM-kisoissa. Aasian-mestaruuskilpailuissa Vietnam on pelannut kahdesti. Parhaimmillaan se pääsi puolivälieriin 2019 kisoissa.

## Arvokisat
### Maailmanmestaruuskilpailut
*1930–1970 – *Ei osallistunut*
*1974 – *Ei selviytynyt karsinnoista*
*1978–1990 – *Ei osallistunut*
*1994–2018 – *Ei selviytynyt karsinnoista*

### Aasian mestaruuskilpailut
* 1956–1976 – *Katso [[Etelä-Vietnamin jalkapallomaajoukkue]]*
* 1980–1992 – *Ei osallistunut*
* 1996–2004 – *Ei selviytynyt karsinnoista*
* 2007 – **Neljännesvälierät** (*toimi isäntämaana*)
* 2011–2015 – *Ei selviytynyt karsinnoista*
* 2019 – **Puolivälierät**

## Lähteet
Thales Group

**Thales Group** on ranskalainen informaatiojärjestelmiä ja palveluja ilmailu-, puolustus- ja turvallisuusaloille tarjoava pörssiyhtiö. Sen pääkonttori sijaitsee Pariisin esikaupungissa La Défensessä. Työntekijöitä sillä on maailmanlaajuisesti 80&nbsp;000 vuonna 2020.

Thomson-Brandt (aik. Compagnie Française Thomson-Houston) yhdistyi Compagnie Générale de Télégraphie Sans Fil (CSF) kanssa vuonna 1968 muodostaen Thomson-CSF:n.
Thomson-CSF nimetään Thalesiksi vuonna 2000.

Thales toimittaa monenlaisia puolustusalan tuotteita kuten taisteluajoneuvoja, tutkia, kenttäviestijärjestelmien osia ja osia useisiin eurooppalaisiin asehankkeisiin kuten PAAMS-ohjusjärjestelmät.

Thalesin pääomistajat ovat Ranskan valtio (27,1 %) ja Dassault Group (25,8 %). Dassault Group on muun muassa lentokonetehdas Dassaultin emoyhtiö.

Toukokuussa 2019 Thales osti ranskalais-alankomaalaisen tietoturvayrityksen Gemalton ja yhdisti sen seitsemänneksi maailmanlaajuiseksi divisioonakseen.

## Omistukset yhtiöissä
*Eurosam -ilmatorjuntaohjusyhtiöstä 33 %
*Thales Raytheon Systems 50 %
*Thales Alenia Space 67 %

## Lähteet

## Aiheesta muualla
Epitalamus

**Epitalamus** () on väliaivojen tumake. Sen osia ovat muun muassa umpieritysjärjestelmään kuuluva käpylisäke, trigonum habenularis, sekä aivosarven alla sijaitseva ydinjuova. Se yhdistää limbistä järjestelmää muihin aivojen osiin, kuten keskiaivoihin.

## Katso myös
*Talamus
*Hypotalamus
*Subtalamus

## Kirjallisuutta
*
Lubomír Tomeček

**Lubomír Tomeček** (s. 6. helmikuuta 1979) on tšekkiläinen pyöräsuunnistaja. Seuratasolla hän edustaa A-Team NOVO Bruntalia.

Ballaratin MM-kilpailuissa 2004 Tomeček voitti viestihopeaa joukkuetovereinaan Radek Tichacek ja Jaroslav Rygl. Nové Město na Moravěn MM-kilpailuissa 2007 hän uusi viestihopeansa ja voitti keskimatkalta pronssia. Viestissä hänen kanssaan pyöräsuunnistivat Martin Ševèík ja Jaroslav Rygl. Ostródan MM-kilpailuissa 2008 hän voitti pronssia keskimatkalta ja pronssia viestistä edellisvuoden hopeajoukkueella. Ben Shemenin MM-kilpailuista 2009 hän voitti kolmannen viestihopeansa joukkuetovereinaan Radek Laciga ja Jiří Hradil. EM-kilpailuista Tomeček on voittanut yhden hopean ja yhden pronssin molemmat viestistä.

## Lähteet
Salome (vuoden 1918 elokuva)

**Salome** (tai **Salomé**, )  on J. Gordon Edwardsin ohjaama yhdysvaltalainen historiallinen draamamykkäelokuva vuodelta 1918. *Salomen* nimiroolin näytteli Theda Bara, ja G. Raymond Nye näytteli Herodes Antipasta sekä Alan Roscoe näytteli Johannes Kastajaa. Sivuosissa ovat muiden muassa Herbert Heyes, Bertram Grassby, Genevieve Blinn ja Vera Doria. Käsikirjoituksen laati Adrian Johnson Flavius Josephuksen tarinan pohjalta. *Salome* on mustavalkoinen ja pituudeltaan 80 minuuttia. *Salome* sai ensi-iltansa Yhdysvalloissa 6. lokakuuta 1918. Elokuvan tuottaja on Fox Film Corporation. *Salome* kuvattiin Palm Canyonissa Kaliforniassa.

*Salomen* kaikki kelat ovat tiettävästi kadonneet. Kohtaus elokuvassa *The Cook* (1918), jossa näyttelevät Roscoe ”Fatty” Arbuckle ja Buster Keaton, parodioi *Salomea*. Arbuckle pukeutuu ja esiintyy kuin ”Kleopatra”.

## Juoni

Herodias ottaa avioeron miehestään ja menee naimisiin miehensä veljen Herodes Antipaksen, Juudean kuvernöörin kanssa. Johannes Kastaja vastustaa tätä ja hänet vangitaan. Salome, Herodiasen tytär ja Herodesin tytärpuoli ja veljentytär tapaa Johanneksen vankilassa. Salome rakastuu intohimoisesti, mutta Johannes Kastaja torjuu hänet. Salome haluaa kostaa torjunnan, joten hän tanssii viettelevästi Herodesille ja saa siitä hyvästä mitä tahansa haluaa. Hän haluaa kuninkaalta Johannes Kastajan pään. Toive kostautuu kuitenkin Salomelle, kun hän kuolee murskautuessaan roomalaisten legioonan kilpien piikkien alla.

## Näyttelijät

## Lähteet

## Aiheesta muualla

*
*''Salome'' Silent Erassa 
*[''Salome'' Doctor Macrossa](http://www.doctormacro1.info/Movie%20Summaries/S/Salome%20(1918).htm) 
*''Salome'' TCM Movie Databasessa
Louise Hazel

**Louise Hazel** (s. 6. lokakuuta 1985 Southwark) on brittiläinen seitsenottelija. Hänen henkilökohtainen ennätyksensä seitsenottelussa on Ratingenissa heinäkuussa 2011 oteltu 6166 pistettä. Vuonna 2010 hän voitti kultaa Kansainyhteisön kisoissa. Hazel on harrastunut myös nyrkkeilyä harjoittelumielessä.

Yleisurheilun Euroopan-mestaruuskilpailuissa 2006 Hazel sijoittui 17:nneksi pisteillä 5894. Maailmanmestaruuskilpailuihin hän osallistui ensimmäisen kerran Berliinissä 2009 ja sijoittui tuolloin 14:nneksi tuloksella 6008 pistettä. Daegussa 2011 hän sijoittui 15:nneksi tuloksella 6149 pistettä.

## Henkilökohtaiset ennätykset
Lähde: IAAF
### Ulkoradat

### Sisäradat

## Lähteet
Sam Liu

**Sam Liu** on yhdysvaltalainen Daytime Emmy -palkittu animaatio-ohjaaja ja animaattori. Hän on myös työskennellyt sarjakuvapiirtäjänä Marvelille, Imagelle, Dark Horselle, Playstation Magazinelle ja White Wolfille.

## Filmografia

### Elokuvat
* The Invincible Iron Man (2007) – storyboard
* Doctor Strange: The Sorcerer Supreme (2007) – storyboard
*  (2007) – storyboard
* Hulk Vs. Thor (2009) – ohjaaja
* Wonder Woman (2009) – storyboard
* Green Lantern: First Flight (2009) – storyboard
* Superman/Batman: Public Enemies (2009) – ohjaaja
* Planet Hulk (2010) – ohjaaja
* Justice League: Crisis on Two Earths (2010) – ohjaaja, storyboard
*  (2010) – storyboard
* Superman/Batman: Apocalypse (2010) – taiteellinen ohjaaja, storyboard
* All-Star Superman (2011) – ohjaaja
*  (2011) – ohjaaja
*  (2011) – ohjaaja
*  (2012) – storyboard

### Televisiosarjat
*Tosi viilee haamujengi (1997)
* (1998)
* (1999–2000)
*Heavy Gear: The Animated Series (2001)
*He-Man (2002)
*Teen Titans (2003–2004)
*The Batman (2004–2007)
*Young Justice (2010)
*Green Lantern: The Animated Series (2012)

## Lähteet

## Aiheesta muualla
* Virallinen kotisivu 
*
Kung Fu Panda (videopeli)

**Kung Fu Panda** on Activisionin julkaisema samannimiseen elokuvaan perustuva toimintaseikkailupeli. Peli julkaistiin kesäkuussa 2008 usealle alustalle. 

*Kung Fu Pandassa* pelaaja ohjaa elokuvankin päähahmona olevaa Po-pandaa sekä välillä myös muita elokuvasta tuttuja hahmoja. Kaikki pelin tapahtumat eivät kuitenkaan suoraan perustu elokuvaan.

Pelille on julkaistu myös jatko-osa *[[Kung Fu Panda: Legendary Warriors]]*, joka ilmestyi joulukuussa 2008 Wiille ja Nintendo DS:lle.

## Aiheesta muualla
* 
* Pelin suomenkielinen sivusto
Tölzer Knabenchor

**Tölzer Knabenchor** on saksalainen poikakuoro, jonka kotipaikka on Bad Tölzin kaupunki Baijerissa. Kuoron perusti 19-vuotiaana vuonna 1956 sen nykyinen johtaja Gerhard Schmidt-Gaden. Tölzin poikakuoron ohjelmisto käsittää niin keskiajan kuin moderninkin vokaalimusiikin, kansanmusiikin, madrigaalit ja motetit, barokin ja klassisen kirkkomusiikin sekä sooloroolit ja oopperan lapsikuoroille. 

Tölzer Knabenchor on esiintynyt ympäri maailmaa, muun muassa Kiinassa, Japanissa, Israelissa, Britanniassa, Ranskassa, Italiassa, Espanjassa, Alankomaissa, Belgiassa, Puolassa, Itävallassa, Sveitsissä ja Yhdysvalloissa.

## Tunnetuimmat levytykset
* *Der Tölzer Knabenchor singt seine größten Erfolge*
* *Frühling-Sommer-Herbst u. Winter*
* *Der Tölzer Knabenchor singt seine schönsten Volkslieder*
* *Lieder der Alpen*
* *Das Wandern ist des Müllers Lust*
* *Volkslieder mit Robert Stolz*
* *Volkslieder mit Herman Prey*
* *Hoppe Hoppe Reiter – Die schönsten Kinderlieder*
* *Altbayerische Weihnacht*
* *Bergweihnacht*
* *Ihr Kinderlein kommet / ’s Christkind kommt bald*

## Lähteet

## Aiheesta muualla
* Kuoron sivusto
Andrea Chénier

**Andrea Chénier** on Umberto Giordanon säveltämä ooppera, jonka libretto on saanut aiheensa ranskalaisen runoilijan André Chénierin elämästä. Ooppera edustaa tyyliltään verismiä. Oopperan libreton on kirjoittanut Luigi Illica. 

Oopperan juoni punoutuu Ranskan vallankumouksen aikana eläneen runoilija André Chénierin ympärille, joka edustaa vallankumouksen ihanteita, mutta hänet tuomitaan kuolemaan. Hänen rakastettunsa Maddalena haluaa kuolla hänen kanssaan. Giordanon musiikki kuvastaa vallankumousaikojen ja rakastavaisten tunteiden kuohuntaa. Ooppera kuuluu italialaisen oopperan keskeisiin klassikoihin.

Ooppera esitettiin ensi kertaa La Scalassa 28. maaliskuuta 1896.

## Lähteet
Quinnel Brown

**Quinnel Brown** (s. 26. elokuuta 1983) on yhdysvaltalainen koripalloilija. Hän on pelannut KTP-Basketissa kaudella 2005–2006 yhden ottelun Kouvolan Kouvoja vastaan. Brown teki kyseisessä ottelussa 19 pistettä ja otti seitsemän levypalloa. Toisen kauden Suomessa Brown pelasi kaudella 2008–2009 voittaen SM-hopeaa Katajan paidassa.

## Lukiokaudet
Johdatti vuonna 2001 koulunsa ensimmäiseen Chicagon mestaruuteen (Chicago Public Schools Championship) sitten vuoden 1976. Valinta osavaltion kolmostähdistöön (Class AA All-State 3rd Team) 2001.
Joukkueensa (Morgan Park Mustangs) ykkönen pisteissä ja levypalloissa päätöskaudellaan 2000–2001.

## Lähteet
Kilon talli

**Kilon talli Oy** on Espoon Kilossa Kilon kartanon alueella sijaitseva talli, jossa on ratsastuskoulu ja yksityistalli. Ratsastuskoululla on 13 hevosta ja 12 ponia. Opettajia on kolme. Yritys on perustettu 1980, ja sen toimitusjohtaja on Dorrit Burmeister.

Ratsastuskoulun yhteydessä toimii ratsastusseura Kilon ratsastuskerho, joka on Suomen Ratsastajainliiton jäsen. Kerhossa on noin 150 jäsentä, ja se järjestää seurakilpailuja, retkiä ja muita tapahtumia. Sen puheenjohtaja on Timo Ajanto.

Tallin kasvatti Sandra Burmeister oli esteratsastuksen suomenmestaruuskilpailuissa toinen vuonna 2007. Lisäksi hänellä on nuorten SM-mestaruuksia vuosilta 1999 ja 1998 sekä toinen sija nuorten SM-kilpailuissa 1997. Ratsastuskoulun entinen opettaja Timo Ajanto toimii SRL:n esteratsastuksen nuorten- ja juniorimaajoukkueen valmentajana.

## Lähteet
Contergan-skandaali

**Contergan-skandaali** () oli 1960-luvun alkupuolelle sijoittunut yksi Saksan liittotasavallan suurimmista lääkeskandaaleista. Skandaali kehittyi *Contergan*-nimisen rauhoittavan lääkkeen ympärille. Talidomidia sisältäneellä lääkkeellä oli haitallisia sivuvaikutuksia, jotka aiheuttivat vaurioita suurella määrällä syntymättömiä lapsia.

Contergan kehitettiin Heinrich Mückterin johdolla saksalaisen Grünenthal-lääkeyrityksen tutkimusyksikössä ja sitä markkinoitiin vuoden 1957 lokakuusta vuoden 1961 marraskuun lopulle asti. 1950-luvun lopussa lääkettä suositeltiin rauhoittavana lääkkeenä ja unilääkkeenä raskaana oleville. Seurauksena vakavat epämuodostumat ja aplasiat yleistyivät vastasyntyneillä lapsilla. Näiden yhteyden Conterganin käyttöön raskausaikana löysi lopulta hampurilainen lääkäri Widukind Lenz.

Vuoteen 1961 mennessä lääkeyritys Grünenthal oli saanut tietoonsa jo noin 1600 epämuodostumistapausta vastasyntyneillä, mutta Conterganin markkinointi lopetettiin vasta *[[Welt am Sonntag]]in* 26. marraskuuta 1961 julkaiseman sanomalehtiartikkelin myötä.

Grünenthal maksoi Conterganin-käytöstä kärsineille yhteensä 100 miljoonan Saksan markan korvaussumman *Hilfswerk für behinderte Kinder* -säätiön kautta ja vältti siten oikeudenkäynnin.
Whorehouse Blues

”**Whorehouse Blues**” on brittiläisen heavy metal -yhtyeen Motörheadin kappale levyltä *[[Inferno (Motörheadin albumi)|Inferno]]*. Kappale on yhtyeelle poikkeuksellinen: se on ensimmäinen Motörheadin kappale, joka on täysin akustinen, ja se on enemmänkin bluesia poiketen yhtyeen tavallisesta linjasta. Viime vuosina yhtye on soittanut kappaletta ensimmäisenä encorena ennen kappaleita ”Ace of Spades” ja ”Overkill”. Kappaleesta on tehty myös musiikkivideo.

## Kokoonpano
* Lemmy Kilmister – huuliharppu,laulu
* Phil Campbell – akustinen kitara
* Mikkey Dee – akustinen kitara
Wang Hao (kävelijä)

**Wang Hao** (; s. 16. elokuuta 1989) on kiinalainen kilpakävelijä.

Pekingin olympialaisissa 2008 hän käveli 20 kilometrin kilpailussa neljänneksi ajalla 1.19.47. Hän hävisi pronssimitalistille Jared Tallentille viisi sekuntia. Berliinin MM-kilpailuissa 2009 hän sijoittui 20 kilometrin kilpailussa alun perin toiseksi ajalla 1.19.06, mutta nousi vuonna 2016 kilpailun voittajaksi kun alkuperäinen voittaja Valeri Bortšin hylättiin dopingin takia. Daegun MM-kisoissa 2011 hän oli 20 kilometrillä muiden kävelijöiden dopinghylkäysten jälkeen lopulta kymmenes.

## Henkilökohtaiset ennätykset

* 10 000 metrin kävely: 41.42,08 (2007)
* 10 kilometrin kävely: 38.00 (2010)
* 20 000 metrin kävely: 1.21.20,69 (2007)
* 20 kilometrin kävely 1.18.13 (2009)
* 50 kilometrin kävely 3.41.55 (2009)

## Lähteet
* 

### Viitteet
Trifonajärvi

**Trifonajärvi** () on järvi Petsamonvuonon länsipuolella Petsamon kaupunkikunnassa Petsamon piirissä Murmanskin alueen luoteisosassa Venäjällä. Trifonajärvi laskee Trifonajokea myöten Petsamonvuonoon. Joen suulla Trifonajärven ja Petsamovuonon välissä on Trifonan kylä. Trifonajärvi sijaitsee Suomen Neuvostoliitolle vuonna 1944 luovuttamalla alueella. Trifonajärven pinta on 17 metriä meren pinnan yläpuolella. Järven kaakkoisrantaa pitki kulkee tie Petsamon taajamasta Liinahamariin (Suomen aikana Jäämerentie). Trifonajärven pohjoispäästä alkoi Jäämeren rannalle Peuravuonoon johtava Peuralaakso. Järven itäpuolella on Tyyristunturi ja itäpuolella Trifonavaara.

## Lähteet
Luurat (suku)

**Luurat** (*Grallaria*) on luurien heimoon kuuluva varpuslintusuku. Aiemmin suku luettiin kuuluvaksi muurien heimoon. Luurien sukuun kuuluu BirdLifen mukaan 32 lajia.

## Luuriin kuuluvia lajeja
* Aaltoluura (*Grallaria squamigera*)
* Cundinamarcanluura (*Grallaria kaestneri*)
* Harmaalakkiluura (*Grallaria griseonucha*)
* Inkaluura (*Grallaria excelsa*)
* Isoluura (*Grallaria gigantea*)
* Isosuomuluura (*Grallaria varia*)
* Kastanjahuppuluura (*Grallaria rufocinerea*)
* Kastanjaluura (*Grallaria blakei*)
* Kastanjaniskaluura (*Grallaria nuchalis*)
* Keltarintaluura (*Grallaria flavotincta*)
* Kettuluura (*Grallaria erythroleuca*)
* Kupariluura (*Grallaria przewalskii*)
* Lymyluura (*Grallaria eludens*)
* Oliiviselkäluura (*Grallaria haplonota*)
* Páramoluura (*Grallaria quitensis*)
* Pikkuluura (*Grallaria rufula*)
* Punaposkiluura (*Grallaria erythrotis*)
* Ruosteluura (*Grallaria capitalis*)
* Ruskopääluura (*Grallaria ruficapilla*)
* Ruskovyöluura (*Grallaria milleri*)
* Sammalluura (*Grallaria chthonia*)
* Santamartanluura (*Grallaria bangsi*)
* Suomuluura (*Grallaria guatimalensis*)
* Tumbesinluura (*Grallaria watkinsi*)
* Urraonluura (*Grallaria fenwickorum*)
* Valkonokkaluura (*Grallaria carrikeri*)
* Valkoposkiluura (*Grallaria ridgelyi*)
* Valkorintaluura (*Grallaria hypoleuca*)
* Valkovatsaluura (*Grallaria albigula*)
* Viiksiluura (*Grallaria alleni*)
* Viirukylkiluura (*Grallaria dignissima*)
* Viirupääluura (*Grallaria andicolus*)

## Lähteet

## Aiheesta muualla
*ITIS: Grallaria
Smokkijätkät

**Smokkijätkät** on musikaali, joka kertoo Rat Pack –hengessä suomalaisen lauluyhtyeen värikkäästä taipaleesta. Teksti on kirjoittanut Mikko Koivusalo, samoin uudelleen suomennetut laulunumerot, , jotka on valittu Frank Sinatran, Dean Martinin ja Sammy Davis Jr.:n klassikoista. 

Show sai ensi-iltansa Helsingissä vuonna 2007, päärooleissa Kari-Pekka Toivonen, Jussi Lampi, Puntti Valtonen ja Rea Mauranen sekä orkesterina Jean S. Ohjaus oli Dick Holmströmin. 

## Lähteet
Pauline Whittier

**Pauline ”Polly” Whittier** (9. joulukuuta 1876 Boston &ndash; 3. maaliskuuta 1946) oli yhdysvaltalainen golfaaja ja olympiamitalisti. Hän osallistui Pariisin olympialaisiin 1900, joissa hän voitti hopeaa. 

## Aiheesta muualla
* 
*